На основу члана 6, 7, 11. став 1. и члана 18. Закона о финансирању локалне самоуправе ("Службени гласник РС", број 62/2006, 47/2011, 93/2012, 99/2013 – усклађени дин. изн., 125/2014 - усклађени дин. изн., 95/2015- усклађени дин. изн., 83/2016, 91/2016- усклађени дин. изн., 104/2016- др. закон, 96/2017- усклађени дин. изн., 89/2018- усклађени дин. изн., 95/2018-др. закон, 86/2019 – усклађ. дин. износи, 126/2020 - усклађ. дин. износи, 99/2021- усклађ. дин. износи и 111/2021-др. закон), члана 32. став 1. тачка 3) Закона о локалној самоуправи ("Службени гласник РС", број 129/07, 83/2014 – др. закон, 101/2016-др. закон, 47/2018 и 111/2021- др. закон) и члана 40. Статута општине Ћићевац (''Службени лист општине Ћићевац'', број 3/2019), Скупштина општине Ћићевац, на 31. седници одржаној 16. децембра 2022. године, донела је

**О Д Л У К У**

**О ЛОКАЛНИМ КОМУНАЛНИМ ТАКСАМА**

**Члан 1.**

Овом одлуком уводе се локалне комуналне таксе за коришћење права, предмета и услуга на територији општине Ћићевац и утврђују се њихови обвезници, висина, олакшице, рокови, начин плаћања, као и контрола спровођења ове одлуке.

**Члан 2.**

Обвезник локалне комуналне таксе јесте корисник права, предмета и услуге за чије је коришћење прописано плаћање локалне комуналне таксе.

**Члан 3.**

Таксена обавеза из ове одлуке настаје даном почетка коришћења права, предмета или услуге за чије је коришћење прописано плаћање локалне комуналне таксе.

Таксена обавеза траје док траје коришћење права, предмета и услуга.

**Члан 4.**

Локалне комуналне таксе не плаћају се за коришћење права, предмета и услуга од стране државних органа и организација, органа и организација локалне самоуправе и јавних предузећа и установа, чији је оснивач општина.

**Члан 5.**

Локалне комуналне таксе уводе се за:

1. истицање фирме на пословном простору;
2. држање моторних друмских и прикључних возила, осим пољопривредних возила и машина;
3. држање средстава за игру („забавне игре“).

**Члан 6.**

Локалне комуналне таксе за права, предмете и услуге из члана 5. ове одлуке, представљају приход буџета општине.

**Члан 7.**

Висина, олакшице, рокови и начин плаћања локалне комуналне таксе за коришћење права, предмета и услуга утврдиће се таксеном тарифом која чини саставни део ове одлуке.

# Члан 8.

# Локалне комуналне таксе могу се утврдити у различитој висини, зависно од врсте делатности, као и по зонама у којима се налазе објекти, површине, односно предмети или врше услуге за које се плаћа комунална такса.

# Локалне комуналне таксе утврђују се по зонама, и то:

# - ЗОНА 1 обухвата: део насељеног места Ћићевац, и то Карађорђеву улицу и индустријску зону Појате и индустријску зону Кошари које су обухваћене Генералним планом Ћићевца („Сл. лист општине Ћићевац“, бр. 7/09)

- **ЗОНА 2** обухвата: остали део насељеног места Ћићевац, осим Карађорђеве улице и индустријске зоне Кошари

-**ЗОНА 3** обухвата насељена места: Појате осим индустријске зоне, Сталаћ, Лучина, Град Сталаћ, Мрзеница, Плочник, Браљина, Мојсиње и Трубарево.

# Члан 9.

Утврђивање, наплату, као и послове контроле наплате локалних комуналних такси по свим тарифним бројевима, осим по тарифном броју 2. врши Општинска управа општине Ћићевац преко својих надлежних организационих јединица.

Утврђивање и наплату локалне комуналне таксе по тарифном броју 2. врши Полицијска станица Ћићевац, приликом регистрације моторних возила.

**Члан 10.**

У погледу начина утврђивања комуналне таксе, обрачунавања, застарелости, наплате, рокова за плаћање, обрачуна камате и осталог, примењују се одредбе Закона о пореском поступку и пореској администрацији.

# У свему осталом што није посебно регулисано овом одлуком примењују се одредбе Закона о финансирању локалне самоуправе.

# Члан 11.

Обвезник комуналне таксе је дужан да пре коришћења права, предмета или услуга за чије је коришћење предвиђено плаћање комуналне таксе прибави решење Општинске управе, тј. надлежне организационе јединице, осим за обвезнике таксе из члана 5. тарифни број 3.

**Члан 12.**

За локалне комуналне таксе које се наплаћују у годишњем износу, обвезник је дужан да поднесе пријаву за утврђивање обавезе по основу комуналне таксе Општинској управи – Одсеку за буџет, финансије, локалну пореску администрацију, привреду и локални економски развој најкасније до 15. марта у години за коју се врши утврђивање таксе, односно у року од 15 дана од дана коришћења права, предмета и услуга за коју је уведена комунална такса.

Обвезник комуналне таксе за истицање фирме на пословном простору који је поднео пријаву, није у обавези да за исти пословни простор подноси нову пријаву, уколико је остварен приход испод 50.000.000 динара, осим у случају промене података садржаних у пријави а које се односе на промену величине правног лица у смислу закона којим се уређује рачуноводство, промену пословног седишта уписаног у регистар Агенције надлежне за привредне регистре, као и другим јавним регистрима, односно промене које се односе на пословне јединице.

Образац пријаве за локалну комуналну таксу за истицање фирме на пословном простору (тарифни број 1) је у прилогу ове одлуке (**П ЛКТ**).

У прилогу пријаве из претходног става овог члана прилаже се и оверен биланс успеха за претходну годину.

Образац пријаве за локалну комуналну таксу за држање средстава за игру (забавне игре),(тарифни број 3) је у прилогу ове одлуке (**П ЛКТЗИ**).

Обвезник комуналне таксе дужан је да сваку насталу промену пријави надлежном органу у року прописаном овом одлуком, а најкасније у року од 15 дана од дана настанка промене.

Ако обвезник комуналне таксе не поднесе пријаву за коришћење права, предмета или услуга, таксена обавеза утврдиће се на основу података којима располаже надлежни орган или путем инспекцијске контроле.

**Члан 13.**

Уплата прихода од комуналних такси врши се на одговарајући рачун буџета општине, у складу са Правилником о условима и начину вођења рачуна за уплату јавних прихода и распоред средстава са тих рачуна.

**Члан 14.**

Ако таксени обвезник доспелу локалну комуналну таксу не плати у прописаном року, извршиће се принудна наплата по прописима о принудној наплати.

Надлежни орган је дужан да одмах извршно решење о таксеној обавези, у складу са законом, достави надлежној организацији ради спровођења поступка принудне наплате.

**Члан 15.**

Надзор над применом одредаба ове одлуке врши Општинска управа Ћићевац, преко комуналне инспекције.

**Члан 16**.

Новчаном казном у износу од 10.000,00 динара казниће се за прекршај физичко лице - предузетник, ако не поступа у складу са одредбама члана 12. Одлуке, и не поднесе пријаву за утврђивање обавезе по основу комуналне таксе Општинској управи – Одсеку за буџет, финансије, локалну пореску администрацију, привреду и локални економски развој, најкасније до 15.марта у години за коју се врши утврђивање таксе, односно у року од 15 дана од дана коришћења права, предмета и услуга за коју је уведена комунална такса.

Новчаном казном у износу од 50.000,00 динара казниће се за прекршај правно лице, ако не поступа у складу са одредбама члана 12. Одлуке и у прописаном року не пријави постојање основа за плаћање локалне комуналне таксе и не плати таксу предвиђену таксеном тарифом.

За прекршај из става 2. овог члана, казниће се одговорно лице у правном лицу, новчаном казном у износу од 10.000,00 динара.

Новчаном казном у висини од 10.000,00 динара казниће се обвезник локалне комуналне таксе – предузетник, ако у прописаном року не пријави постојање основа за плаћање локалне комуналне таксе и не плати таксу предвиђену таксеном тарифом.

# Члан 17.

Утврђивање, наплату и контролу локалних комуналних такси из члана 5. ове одлуке, врши надлежна организациона јединица Општинске управе општине Ћићевац.

**Члан 18.**

Даном ступања на снагу ове одлуке престаје да важи Одлука о локалним комуналним таксама («Сл. лист општине Ћићевац», бр. 34/2020 и 11/2021).

**Члан 20**.

Ова одлука ступа на снагу осмог дана од дана објављивања у «Сл. листу општине Ћићевац», а примењиваће се од 1.1.2023. године.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_

**T А К С Е Н А Т А Р И Ф А**

**Т А Р И Ф Н И Б Р О Ј 1**

**1. За истицање фирме на пословном простору**

Комунална такса плаћа се за истакнуту фирму на пословном простору. Фирма у смислу ове таксене тарифе јесте сваки истакнути назив или име које упућује на то да правно или физичко лице обавља одређену делатност.

Ако се на једном пословном објекту налази више истакнутих фирми истог обвезника такса се плаћа само на једну фирму.

Уколико се у једном објекту налази више правних лица или предузетника који обављају одређену делатност и имају истакнуту фирму такса се обрачунава и плаћа за сваку истакнуту фирму.

Правна лица и предузетници су разврстана на микро, мала, средња и велика правна лица у складу са Законом о рачуноводству.

Таксу по овом тарифном броју утврђује, наплаћује и контролише Општинска управа – Служба за локалну пореску администрацију.

Предузетници и правна лица који су према закону којим се уређује рачуноводство разврстана у **мала правна лица а имају годишњи приход до 50.000.000 динара**, не плаћају комуналну таксу за истицање фирме на пословном простору.

Правна лица која су према закону којим се уређује рачуноводство разврстана у **средња правна лица**, **као и предузетници, микро и мала правна лица која имају годишњи приход преко 50.000.000 динара** (осим правних лица која обављају делатности: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, кладионица, бинго сала и пружања коцкарских услуга и ноћних барова и дискотека), и имају седиште на територији општине Ћићевац комуналну таксу за истицање фирме на пословном простору плаћају на годишњем нивоу у износу од **81.400,00** динара, у свим зонама.

Правна лица која су према закону којим се уређује рачуноводство разврстана у **средња правна лица**, **као и предузетници, микро и мала правна лица која имају годишњи приход преко 50.000.000 динара** (осим правних лица која обављају делатности: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, кладионица, бинго сала и пружања коцкарских услуга и ноћних барова и дискотека), и имају седиште ван територије општине Ћићевац, а имају истакнуту фирму на територији општине Ћићевац, комуналну таксу за истицање фирме на пословном простору плаћају на годишњем нивоу у износу од **68.200,00** динара, у свим зонама.

Правна лица која су према закону којим се уређује рачуноводство разврстана у **велика правна лица** (осим правних лица која обављају делатности: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, кладионица, бинго сала и пружања коцкарских услуга и ноћних барова и дискотека), комуналну таксу за истицање фирме на пословном простору плаћају на годишњем нивоу у износу од **132.000,00** динара, у свим зонама.

За правна лица која су према закону којим се уређује рачуноводство разврстана у велика, средња и мала правна лица, у смислу закона којим се уређује рачуноводство и предузетници, обзиром на врсту делатност такса износи, у свим зонама:

1. Пословне банке ...................................................................... 495.000,00 динара

2. Осигурање имовине и лица .................................................. 495.000,00 динара

3. Трговина нафтом и дериватима нафте

- правна лица................................................................................. 495.000,00 динара

- предузетници.............................................................................. 242.000,00 динара

4. Трговина на велико дуванским производима...................... 495.000,00 динара

5. Производња цемента.............................................................. 495.000,00 динара

6. Делатност поштанских услуга.............................................. 495.000,00 динара

7. Делатност мобилних и телефонских услуга........................ 495**.**000,00 динара

8. Делатност електропривреде.................................................. 495.000,00 динара

9. Казина, коцкарнице, кладионице,

бинго сале и пружање коцкарских услуга................................. 495.000,00 динара

10. Ноћни барови и дискотеке.................................................... 55.000,00 динара

**Напомена:**

Уколико правно лице и предузетник имају више делатности које обављају, такса по овом тарифном броју се обрачунава и плаћа за делатност са највећом тарифом.

Предузетнику, који код Агенције за привредне регистре, привремено одјави обављање делатности, у складу са законом, за тај период мирује обавеза плаћања таксе на фирму, с тим да за време трајања привремене одјаве фирма није истакнута.

Привредни субјекти у поступку ликвидације и стечаја задужују се таксом на фирму до дана регистровања и објављивања одлуке о покретању поступка ликвидације и стечаја у складу за законом којим се уређује ликвидација и стечај привредних субјеката.

Обрачун такси за правна лица и предузетнике врши се у годишњем износу.

Обвезник таксе из овог тарифног броја дужан је да таксу плаћа месечно, до 15. у месецу за претходни месец у години за коју је такса прописана.

**Образaц пријаве за истицање фирме на пословном простору (П ЛКТ)**

**РЕПУБЛИКА СРБИЈА** Образац ПЛКТ

**ОПШТИНА Ћићевац**

Општинска управа Ћићевац

Одсек за буџет, финансије,локалну пореску администрацију, привреду и локални економски развој

**ПРИЈАВА**

**ЗА ЛOКАЛНУ КОМУНАЛНУ ТАКСУ ЗА ИСТИЦАЊЕ ФИРМЕ за \_\_\_\_\_\_\_\_ годину**

**1.ПОДАЦИ O TAKСЕНОМ ОБВЕЗНИКУ**

|  |
| --- |
|  |

1.1 Фирма – пословно име

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

1.2 Порески идентификациони број (ПИБ)

|  |
| --- |
|  |

1.3 Име и презиме власника (оснивача)

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |

1.4 Матични број (правног лица, односно предузетника)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |

1.5 Јединствени матични број грађана (ЈМБГ)

|  |
| --- |
|  |

1.6 Подаци о седишту / пребивалишту

1.6.1. Адреса, телефон, факс, Е-mail

**2. ПОДАЦИ О ДЕЛАТНОСТИ (ИСТАКНУТОЈ ФИРМИ)**

|  |
| --- |
|  |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |

2.1. Претежна делатност (назив и шифра)

|  |
| --- |
|  |

2.2.Адреса објекта на коме је истакнута фирма

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |

2.3. Датум почетка обављања делатности

|  |  |  |
| --- | --- | --- |
|  |  |  |

2.4. Број истакнутих фирми ван пословног седишта

**3. ОСТВАРЕН ГОДИШЊИ ПРИХОД У ПЕРИОДУ ОД 1.1. – 31.12.20 \_\_ .године**

|  |
| --- |
|  |

**4. ПОДАТАК О РАЗВРСТАВАЊУ ПРАВНОГ ЛИЦА:**

4.1 ВЕЛИКО ПРАВНО ЛИЦЕ

4.2 СРЕДЊЕ ПРАВНО ЛИЦЕ

4.3 МАЛО ПРАВНО ЛИЦЕ

4.4 МИКРО ПРАВНО ЛИЦЕ

2.5. **Таксени обвезник обавља делатност и истиче фирму на следећим пословним јединицама** (навести назив, адресу, шифру делатности и датум почетка обављања делатности сваког објекта ) – уколико обвезник има више објеката, исте навести у посебном прилогу или на полеђини пријаве.

|  |
| --- |
|  |

**3. НАПОМЕНА ОБВЕЗНИКА КОМУНАЛНЕ ТАКСЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| **Попуњава подносилац пријаве** |
| **Под кривичном и материјалном одговорношћу изјављујем да су подаци у пријави потпуни и тачни:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (место) (датум) (потпис одговорног лица-  подносиоца пријаве) |
| **Попуњава Служба за локалну пореску администрацију:** |
| Потврда о пријему пријаве |

**Т А Р И Ф Н И Б Р О Ј 2**

**2. За држање моторних, друмских и прикључних возила, осим пољопривредних возила и машина**

За држање моторних, друмских и прикључних возила осим пољопривредних возила и машина плаћа се комунална такса у једнократном износу на годишњем нивоу, и то:

1) за теретна возила:

- за камионе до 2 т носивости....................................................... 2.140 динара,

- за камионе од 2 т до 5 т носивости............................................ 2.860 динара,

- за камионе од 5 т до 12 т носивости.......................................... 4.980 динара,

- за камионе преко 12 т носивости............................................... 7.110 динара;

2) за теретне и радне приколице (за путничке аутомобиле).......... 710 динара;

3) за путничка возила:

- до 1.150 цм3.................................................................................. 710 динара,

- преко 1.150 цм3 до 1.300 цм3 ...................................................... 1.410 динара,

- преко 1.300 цм3 до 1.600 цм3 ...................................................... 2.130 динара,

- преко 1.600 цм3 до 2.000 цм3....................................................... 2.860 динара,

- преко 2.000 цм3 до 3.000 цм3....................................................... 4.300 динара,

- преко 3.000 цм3............................................................................. 7.110 динара;

4) за мотоцикле:

- до 125 цм3...................................................................................... ...570 динара,

- преко 125 цм3 до 250 цм3............................................................. ...840 динара,

- преко 250 цм3 до 500 цм3............................................................. 1.410 динара,

- преко 500 цм3 до 1.200 цм3.......................................................... 1.730 динара,

- преко 1.200 цм3............................................................................. 2.130 динара;

5) за аутобусе и комби бусеве по регистрованом седишту 60 динара;

6) за прикључна возила: теретне приколице, полуприколице и специјалне теретне приколице за превоз одређених врста терета:

- 1 т носивости ………………………………………………….. 580 динара,

- од 1 т до 5 т носивости …………………….....………………. 990 динара,

- од 5 т до 10 т носивости ………………………………………. 1.350 динара,

- од 10 т до 12 т носивости ……………………………………... 1.870 динара,

- носивости преко 12 т …………………...……………………... 2.860 динара;

7) за вучна возила (тегљаче):

- чија је снага мотора до 66 киловата ……….…………………. 2.130 динара,

- чија је снага мотора од 66 - 96 киловата …………………….. 2.860 динара,

- чија је снага мотора од 96 - 132 киловата ……………….…… 3.590 динара,

- чија је снага мотора од 132 - 177 киловата …………….…….. 4.300 динара,

- чија је снага мотора преко 177 киловата ……………….…….. 5.710 динара;

8) за радна возила, специјална адаптирана возила за превоз реквизита за путујуће забаве, радње и атестирана специјализована возила за превоз пчела..........................................1.410 динара.

**НАПОМЕНА**:

Обвезник комуналне таксе по овом тарифном броју је правно лице, предузетник и физичко лице.

Комунална такса по овом тарифном броју плаћа се у једнократном годишњем износу приликом регистрације моторног возила, преко МУП-а Србије, Полицијске станице у Ћићевцу.

Орган надлежан за регистрацију возила не може извршити регистрацију моторног возила, без доказа о плаћеној такси, у корист буџета општине Ћићевац.

Такса из овог тарифног броја не плаћа се за моторна возила за која се не плаћа порез на употребу, држање и ношење добара, у складу са чланом 5. Закона о порезима на употребу, држање и ношење добара („Сл. гласник РС“, бр. 6/2001, 80/2002, 43/2004, 31/2009, 101/2010, 24/2011, 100/2011-усклађ. дин. износи, 120/2012- усклађ. дин. износи, 113/2013-усклађ. дин. износи, 68/2014- др. закон, 140/2014-усклађ. дин. износи, 109/2015-усклађ. дин. износи, 112/2015, 105/2016-усклађ. дин. износи, 119/2017-усклађ. дин. износи, 104/2018- усклађ. дин. износи, 86/19 и 90/2019 -усклађ. дин. износи,156/2020-усклађ. дин. износи ,118/2021 и 132/2021-усклађ. дин. износи).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### Т А Р И Ф Н И Б Р О Ј 3

**3. Држање средстава за игру (забавне игре, билијар, компјутерске и видео-игре, и др.)**

* по апарату за забавне игре (компјутери, видео-аутомати, флипери, билијар, томбола, рулет и сл.).................................................................................................................10,00 динара дневно

**НАПОМЕНА:**

Обвезник таксе по овом тарифном броју је држалац средстава за игру, а обавеза плаћања таксе настаје даном почетка држања средстава за игру.

Обвезник таксе из овог тарифног броја, дужан је да поднесе пријаву Одсеку за буџет, финансије, локалну пореску администрацију, привреду и локални економски развој пре почетка држања средстава за игру.

### Такса из овог тарифног броја плаћа се до 15. у месецу за претходни месец.

Утврђивање и наплату из овог тарифног броја врши надлежна организациона јединица Општинске управе.

**Образац пријаве за локалну комуналну таксу за држање средстава за игру (забавне игре) –**

**(П ЛКТЗИ).**

**РЕПУБЛИКА СРБИЈА**

ОПШТИНА ЋИЋЕВАЦ

ОПШТИНСКА УПРАВА ЋИЋЕВАЦ

**Образац П ЛКТЗИ**

Служба за локалну пореску администрацију

ПРИЈАВА ЗА УТВРЂИВАЊЕ ЛОКАЛНЕ КОМУНАЛНЕ ТАКСЕ ЗА ДРЖАЊЕ СРЕДСТАВА ЗА ИГРУ (**забавне игре, билијар, томбола, компјутерске и видео-игре, кладионице, рулет и др.)** на ТЕРИТОРИЈИ општине Ћићевац

|  |  |  |
| --- | --- | --- |
| **I** | **ПОДАЦИ О ОБВЕЗНИКУ ТАКСЕ** |  |
| **1.** | **Фирма-пословно име** |  |
| **2.** | **Порески идентификациони број (ПИБ)** |  |
| **3.** | **Матични број (правног лица, односно предузетника)** |  |
| **4.** | **Име и презиме власника (оснивача)** |  |
| **5.** | **Јединствен матични број грађана (ЈМБГ);**  **За стране држављане бр. пасоша и евиденциони број; избегла, прогнана и расељена лица бр. исправе** |  |
| **6.** | **Подаци о седишту /пребивалишту** |  |
| **6.1.** | **Општина** |  |
| **6.2.** | **Место** |  |
| **6.3.** | **Назив улице** |  |
| **6.4.** | **Кућни број (број и слово)** |  |
| **6.5.** | **Спрат, број стана и слово** |  |
| **7.** | **Број телефона или факса; е-маил** |  |
| **8.** | **Датум почетка обављања делатности** |  |

|  |  |  |
| --- | --- | --- |
| **3.** | **СРЕДСТВА И АПАРАТИ ЗА ИГРУ** |  |
| **3.1.** | **Врста апарата** |  |
|  | **Марка, тип** |  |
|  | **Укупан број ове врсте апарата** |  |
| **3.2.** | **Врста апарата** |  |
|  | **Марка, тип** |  |
|  | **Укупан број ове врсте апарата** |  |
| **3.3.** | **Врста апарата** |  |
|  | **Марка, тип** |  |
|  | **Укупан број ове врсте апарата** |  |

|  |
| --- |
| **Попуњава подносилац пријаве**  Пријаву, односно њен део припремио порески пуномоћник, односно порески саветник пуномоћник:  --------------------------------------- ----------------------------------- -----------------------------------  (потпис пореског пуномоћника, (ПИБ пореског пуномоћника, (ЈМБГ пореског пуномоћника  односно пореског саветника односно пореског саветника односно пореског саветника пуномоћника) пуномоћника) пуномоћника)  **Под кривичном и материјалном одговорношћу изјављујем да су подаци у пријави потпуни и тачни:**  **-------------------------------------- ------------------------------ М.П. ----------------------------------**  (место) (датум) (потпис одговорног лица-  подносиоца пријаве) |

СКУПШТИНА ОПШТИНЕ ЋИЋЕВАЦ

Бр. 434-4/22-01 од 16. децембра 2022. године

ПРЕДСЕДНИК

Милош Радосављевић, дипл. правник

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ОБРАЗЛОЖЕЊЕ**

У складу са Законом о финансирању локалне самоуправе ("Службени гласник РС", број 62/2006, 47/2011, 93/2012, 99/2013 – усклађени дин. изн., 125/20145 - усклађени дин. изн., 95/2015- усклађени дин. изн., 83/2016, 91/2016- усклађени дин. изн., 104/2016- др. закон, 96/2017- усклађени дин. изн., 89/2018- усклађени дин. изн., 95/2018-др. закон, 86/2019 – усклађ. дин. износи, 126/2020 - усклађ. дин. изн., 99/2021- усклађ. дин. износи и 111/2021-др. закон) ограничен је износ за локалну комуналну таксу за истицање фирме на пословном простору у зависности од износа просечне зараде остварене на територији јединице локалне самоуправе у периоду јануар-август према подацима републичког органа надлежног за послове статистике. Просечна зарада у општини Ћићевац за период јануар-август у 2022. години износи 76.347,00 динара, и то је и износ зараде који је примењен приликом израде нацрта ове одлуке, па је износ комуналне таксе за средња правна лица и предузетнике и мала правна лица који имају годишњи приход преко 50.000.000 динара максимално - две просечне зараде, за велика - три просечне зараде. Разврставање правних лица на мала, средња и велика се врши на основу Закона о рачуноводству.

Законом о финансирању локалне самоуправе за предузетнике и правна лица која обављају следеће делатности: банкарство, осигурање имовине и лица, производње и трговине нафтом и дериватима нафте, производње и трговине на велико дуванским производима, производње цемента, поштанских, мобилних и телефонских услуга, електропривреде, казина, коцкарница, кладионица, бинго сала и пружање коцкарских услуга и ноћних барова и дискотека, износ годишње фирмарине је ограничен на десет просечних зарада.

Износи локалних комуналних такси за држање моторних друмских и прикључних возила, осим пољопривредних возила и машина усклађени су са највишим износима које је објавила Влада Републике Србије („Сл. гласник РС“, бр. **124/2022**).

Утврђене зоне за локалне комуналне таксе су усклађене са зонама нa територији општине за утврђивање пореза на имовину.

Члан 32. став 1. тачка 3) Закона о локалној самоуправи предвиђа да скупштина општине, у складу са законом утврђује стопе изворних прихода општине, као и начин и мерила за одређивање висине локалних комуналних такси и накнаде.

Члан 40. став 1. тачка 3) Статута општине Ћићевац предвиђа да Скупштина општине, у складу са законом утврђује стопе изворних прихода општине, као и начин и мерила за одређивање висине локалних комуналних такси и накнаде.